  Виталий Пронин Туспуктэм udmurt.ru сайтысь Александр Бречалов но «Т Плюс» огазеяськонлэн генеральной директорез Андрей Вагнер Ижкарлэсь шунтӥськон сетьёссэ выльдон сярысь вераськизы. Пумиськонэ пыриськизы Удмуртилэн Правительствоезлэн председателез Ярослав Семёнов но Ижкарлэн йырыз Олег Бекмеметьев. 2022-тӥ арын огазеяськон малпа Ижкарысь 70 иськем пала шунтӥськон сетьёсты выльдыны, со сяна станциосты но мукет объектъёсты туала карыны. Со понна 11 миллиард манет кулэ луоз. 2026-тӥ арозь огазеяськон станцилэсь 3-тӥ но 4-тӥ энергоблокъёссэ выльдоз, мощностьсэ 30 МВт-лы будэтоз. - Удмуртия партнёрмы кемалась луиз ни, - вераз Андрей Вагнер, - али улосвылын кӧня ке проектмы пыӵатӥське. Азьланяз но кусыпъёсмес ум ыштэ. Удмуртилэн Тӧроез Александр Бречалов вераз, шаерамы эстӥськон умой мынэ шуыса. Вань шуг-секытъёс дырыз дыръя тупатӥсько. Нош Ижкар шунтӥськон сезонлы дась вал. Теги: бречалов тплюс  